《蒙仲以二画寿予生朝各题一诗》
宋代·刘克庄

人彘昔擅宠，夺嫡谋甚工。
留侯莫容喙，何况短后雄。
挽回龙准帝，全赖皓首翁。
昔去避嬴世，今来安刘宗。
吕妪及新君，略未闻褒崇。
岂非羽翼成，翩然返橘中。
奈何一代史，不载四叟终。
商山有遗庙，郭谓太古风。

作者简介：刘克庄(1187～1269) 南宋诗人、词人、诗论家。字潜夫，号后村。福建莆田人。宋末文坛领袖，辛派词人的重要代表，词风豪迈慷慨。在江湖诗人中年寿最长，官位最高，成就也最大。晚年致力于辞赋创作，提出了许多革新理论。